Planul Național de Redresare și Reziliență

Componenta C13 – REFORME SOCIALE

Investiția I4 - Crearea unei rețele de centre de zi de asistență și recuperare pentru persoanele vârstnice

Anexa 3 la Ghidul specific

**Condiții tehnice și funcționale minim necesare pentru proiectarea obiectivului de investiții** „**Centru de zi de asistență și recuperare[[1]](#footnote-1) pentru persoane vârstnice, cu capacitate de 50 locuri pentru serviciile de zi și 25 locuri pentru serviciile de îngrijire la domiciliu”**

Prezenta anexă detaliază cerințele minime necesare pentru elaborarea proiectului tehnic aferent obiectului de investiții „Centru de zi de asistență și recuperare pentru persoane vârstnice, cu capacitate de 50 locuri pentru serviciile de zi și 25 locuri pentru serviciile de îngrijire la domiciliu”.

Proiectul tehnic va urmări să propună soluții care să respecte cel puțin standardul NZEB, respectiv de clădiri cu consum de energie aproape zero eficiente, practice şi concepute corect, în acord cu prevederile Planului Național Integrat în domeniul Energiei și Schimbărilor Climatice 2021-2030 și cu Legea nr. 372/2005, Republicată, privind performanța energetică a clădirilor.

Construcția va asigura spațiul necesar funcționării unui centru de asistență socială care va furniza servicii sociale într-una din următoarele variante:

a) **centru de zi de asistență și recuperare pentru persoane vârstnice** cu o capacitate de minim 50 locuri și **cu echipă mobilă** care va asigura servicii de îngrijire la domiciliu pentru minim 25 de persoane vârstnice nedeplasabile (cod serviciu social 8810 CZ-V-I)

b) **centru de zi de asistență și recuperare pentru persoane vârstnice (cod 8810 CZ-V-I)** cu o capacitate de minim 50 beneficiari, în complementaritate **cu o unitate de îngrijiri la domiciliu (cod 8810 ID-I )** cu o capacitate de minim 25 de beneficiari.

**Descrierea succintă a obiectivelor de investiţii propuse, din punct de vedere tehnic şi funcţional:**

**Particularități ale amplasamentului:**

Amplasamentul va fi organizat în trei subzone, predimensionate în funcţie de capacitatea construcţiei, după cum urmează:[[2]](#footnote-2)

- zona ocupată de construcţii;

- zona accese, alei, parcaje;

- zone verzi, cu rol de recreere şi funcționale.

Terenul necesar Centrului va fi estimat în cadrul soluției oferite, cu respectarea cel puțin a următoarelor condiții:

- asigurarea spațiului verde (parc/grădină și alei) necesar pentru activitățile în aer liber prevăzute în standardul minim de calitate pentru centrele de zi de asistență şi recuperare, cod 8810 CZ-V-I[[3]](#footnote-3), respectiv, activități de reabilitare fizică, inclusiv plimbări în curtea centrului, grădinărit, etc.

- asigurarea spațiului necesar pentru staționarea/parcarea unui număr de minim 5 mijloace de transport cu care se oferă servicii la domiciliu, precum și a unui spațiu de parcare pentru mijloacele de transport ale personalului și beneficiarilor centrului, inclusiv pentru persoane cu handicap locomotor, un loc de parcare pentru Ambulanță, mașină de pompieri.

- terenul necesar pentru desfășurarea activităților de petrecere a timpului în aer liber precum și pentru accesul mijlocului de transport/mijloacelor de transport pentru echipa mobilă - să fie delimitat.

- Amplasament recomandat pe terenuri plate sau cu pante până la 10%.

- Amplasament pe terenuri fără riscuri de calamități naturale, accidente, avarii și în apropiere de surse poluante.

- Orientări optime în raport cu punctele cardinale astfel încât să se urmărească inclusiv consumul de energie spre zero.

- Regim de înălțime propus = P+ EM.

- Terenul se află în comunitate sau în imediata apropiere a acesteia, astfel încât să permită accesul beneficiarilor la toate resursele şi facilităţile ei: sănătate, muncă, cultură, petrecerea timpului liber, relaţii sociale.

Centrul va avea următoarele funcțiuni:

1. Spațiu de acces (winfang);
2. Spațiu recepție/informare/telefon;
3. Spațiu destinat specialiștilor și conducerii;
4. Spațiu destinat serviciilor medicale (un cabinet medical dotat), inclusiv spațiu pentru izolarea persoanei cu boli infecțioase;
5. Spații dedicate serviciilor de îngrijire personală (frizerie, manichiură, pedichiură, sală de duș, vestiar, spălătorie pentru beneficiari);
6. Spațiu multifuncțional recuperare/reabilitare fizică, fizioterapie;
7. Spații multifuncționale pentru măsuri de recuperare/reabilitare psihică/cameră senzorială;
8. Spațiu multifuncțional pentru activităţi de petrecere a timpului liber (mişcare şi activităţi fizice în sală/gimnastică, terapie ocupațională/ activităţi artistice, educaţionale ş.a.);
9. Spațiu destinat servirii mesei, dotată cu mobilier adecvat;
10. Spaţiu destinat depozitării şi păstrării alimentelor sau preparării hranei;
11. Spațiu dedicat serviciului de îngrijire la domiciliu (birou personal și spații de depozitare echipamente);
12. Spații pentru activități de reabilitare fizică în aer liber (grădinărit, plimbări, dans, gimnastică de întreținere);
13. Spații tehnice pentru utilități;
14. Spații igienico-sanitare;
15. Spațiu depozitare scaune cu rotile;
16. Spațiu pentru păstrarea dosarelor dotate cu fișete/dulapuri închise;
17. Spațiu pentru depozitarea materialelor de curățenie închise;
18. Spațiu pentru depozitarea medicamentelor si tot auxiliarului medical - închis si cu acces limitat.

**Centrul va deține spații comune și spații cu destinație specială proiectate modular/multifuncțional, astfel încât să poată acoperi cel puțin următoarele funcțiuni[[4]](#footnote-4) pentru beneficiari și personal:**

- spații special amenajate pentru programele de integrare/reintegrare socială în vederea prevenirii și combaterii riscului de excluziune socială, precum:

* Sală multifuncțională/modulară (terapii de grup, terapii ocupaționale, activități artistice, educaționale, etc.)
* Cabinet consiliere psihosocială, informare, consiliere juridică etc.

- spații special amenajate pentru serviciile de recuperare/reabilitare funcțională[[5]](#footnote-5) (cabinete/săli/ băi, etc.), precum:

* Sală de kinetoterapie
* Sală masaj
* Sală fizioterapie
* Sală gimnastică medicală

- spații special amenajate pentru serviciile de îngrijire, supraveghere și menținere a sănătății:

* Cabinet medical (dotat cu pat/canapea de consultații, stetoscop, tensiometru, aparat de urgență dotat cu medicamentele și materialele prevăzute de normativele în vigoare) + izolator; spaţiu (cameră, dulap) închis cu cheie în care sunt depozitate medicamentele şi materialele necesare tratamentelor medicale, alte instalații și echipamente necesare, conform reglementărilor în vigoare (de exemplu, chiuveta si racord la canalizare si rețeaua de apa)
* Cabinet de consiliere psihologică și psihoterapie

- spații amenajate pentru alte servicii de suport, precum:

* Spațiu destinat depozitării și păstrării alimentelor și hranei preparate, dotat cu instalații și aparatură specifice (chiuvete cu apă curentă caldă și rece, instalații pentru încălzit hrana/gătit mic dejun, hotă, frigider, congelator, mașină de spălat vase, etc)
* Sală de mese (poate fi multifuncțională), dotată cu mobilier adecvat, funcțional și confortabil și materiale ușor de igienizat
* Spații igienico-sanitare pentru servicii de igienă personală: săli de dușuri (separate pe sexe) și băi, dotate cu echipamente pentru alimentare cu apă caldă și rece, amenajate corespunzător pentru evitarea posibilelor accidente (materiale antiderapante, usor de igienizat, etc) și a oricăror riscuri de infecție; vestiare separate pe sexe;
* Spații și dotări adecvate pentru servicii de îngrijire personală (frizerie-coafură, manichiură, pedichiură, masaj, spălătorie)

- Amenajarea spațiilor comune și a spațiilor cu destinație specială:

* centrul dispune de cel puțin o sală de primire si triere pentru beneficiari
* sala de primire și coridoarele sunt suficient de spațioase și sunt dotate cu scaune (canapele) pentru beneficiari
* intrarea în centru și deplasarea în spațiile comune trebuie să fie accesibilă inclusiv pentru beneficiarii aflați în scaune cu rotile; după caz, se amplasează echipamente de sprijin, semne indicatoare, etc.

Toate spațiile destinate beneficiarilor vor fi accesibilizate și pentru persoanele cu dizabilități, conform normativuluiprivind adaptarea clădirilor civile și spațiului urban la nevoile individuale ale persoanelor cu handicap NP 051-2012 Revizuire NP 051/2000 aprobat prin ordinul MDRAP nr. 189/2013.

**Zona administrativă**

* Acces
* Depozit scaune cu rotile, premergătoare
* Grupuri sanitare personal
* Vestiar personal
* Birou pentru personalul cu funcții administrative, întreținere-reparații, deservire
* Birou pentru personalul de conducere (director/șef de centru; coordonator personal de specialitate)
* Birouri pentru personalul de specialitate și auxiliar [[6]](#footnote-6)
* Birou pentru personalul unității de îngrijire la domiciliu[[7]](#footnote-7)
* Spațiu de prelucrare/digitalizare a dosarelor beneficiarilor

**Spații tehnice**

* Acces
* Spațiu destinat depozitării şi păstrării alimentelor sau preparării hranei (spațiu unde se va aduce mâncarea si unde se vor depozita alimentele).
* Spațiu pentru păstrarea hainelor angajaților (organizate sub formă de dulapuri ale care se amplaseze în vestiarele, organizate pe sexe)
* Spațiu /containere pentru depozitarea deșeurilor
* Spălătorie
* Depozit/spațiu destinat pentru lenjeria curată
* Depozit/spațiu destinat lenjeria murdară
* Zonă recepție marfă
* Zonă centrală termică (pentru situația în care nu există acces la rețeaua centralizată)/spațiu destinat pentru încălzirea pe bază de biomasă. Vor fi prezentate soluții pentru diversele sisteme de încălzire (electric/gaz/biomasă), adaptate situațiilor diverse impuse de condițiile de relief/mediu urban și rural.
* Sistemul de canalizare (propunerea va fi adaptată în funcție de condițiile urban/rural, existența sistemului de canalizare, alte soluții în conformitate cu prevederile legale în vigoare)

Totodată, proiectul tehnic va propune dotările /echipamentele, materialele, aparatura și mobilierul necesar pentru asigurarea funcționalităților descrise mai sus și pentru conformarea cu specificațiile din standardele minime de calitate prevăzute în Ordinul MMSS nr. 29/2019, anexele 6 si 8, cu modificările aduse prin Ordinul nr. 2143/2022, în special prevederile referitoare la modulele 3 (Activități derulate/servicii acordate) și 4 (Amenajare și dotare).

În elaborarea documentației tehnico-economice aferente obiectivului de investiții se vor respecta prevederile Hotărârii Guvernului nr. 907/2016 privind etalepe de elaborae și conținutu-cadru al documentațiilor tehnico-economice aferente obiectivelor/proiectelor de investiții finanțate din fonduri publice.

**Perioada de timp estimată pentru elaborarea documentațiilorː**

Perioada de timp estimată pentru elaborarea, aprobarea și transmiterea documentației tehnico-economice este de 6 luni (**180 de zile).**

1. Conform nomenclatorului serviciilor sociale, poziția 33, aprobat prin HG 867/2015 *pentru aprobarea Nomenclatorului serviciilor sociale, precum și a regulamentelor-cadru de organizare și funcționare a serviciilor sociale*, cu modificările aprobate prin HG 1433/2022 [↑](#footnote-ref-1)
2. Conform HG 525/1996 pentru aprobarea regulamentului general de urbanism, pct. 2.2.3 construcții de sănătate [↑](#footnote-ref-2)
3. Standardul minim de calitate pentru centrele de zi de asistență și recuperare, cod 8810 CZ-V-I este aprobat prin Ordinul ministrului muncii și justiției sociale nr. 29/2019 cu modificările și completările ulterioare, anexa 6. [↑](#footnote-ref-3)
4. Funcțiunile spațiilor sunt descrise conform standardelor minime de calitate aferente centrului de zi de asistență și recuperare pentru persoanele vârstnice (8810 CZ-V-I), aprobate prin Ordinul MMSS nr. 29/2019 și completate/modificate prin Ordinul MMSS nr. 2143/2022, precum și tipurilor de servicii/activități principale prevăzute pentru centrele de zi de asistență și recuperare pentru persoane vârstnice, revizuite prin HG nr. 1433/2022 *privind modificarea și completarea anexei la HG nr. 867/2015 pentru aprobarea Nomenclatorului serviciilor sociale, precum și a regulamentelor-cadru de organizare și funcționare a serviciilor sociale* [↑](#footnote-ref-4)
5. Conform prevederilor Ordinului MMSS nr.2143/2022, activitățile de recuperare/reabilitare funcțională pot fi:

   1. Exerciții care vizează menținerea/recuperarea unei vieți independente, respectiv:

   a) exerciții pentru stimularea abilităților cognitive, menținerea/ recuperarea deprinderilor de bază de învățare, menținerea/dezvoltarea concentrării, menținerea atenției asupra anumitor acțiuni/ sarcini pe o durată adecvată, păstrarea cunoștințelor acumulate de-a lungul vieții și menținerea/ dezvoltarea capacității de memorie etc.;

   b) exerciții pentru menținerea/dezvoltarea abilităților de organizare, planificare și finalizare a activităților obișnuite din viața de zi cu zi, programul zilnic, gestionarea situațiilor de stres și risc, menținerea autocontrolului asupra comportamentului și exprimarea emoțiilor, altele;

   c) exerciții pentru menținerea/dezvoltarea abilităților de comunicare verbală și scrisă, utilizarea echipamentelor/tehnologiilor de comunicare, altele;

   d) exerciții de manipulare manuală a obiectelor comune de uz zilnic;

   e) exerciții pentru menținerea/dezvoltarea autonomiei personale și a abilităților de autoîngrijire: mers, cu sau fără echipament de susținere, schimbarea poziției corpului și trecerea de la pat în fotoliu/scaun, efectuarea toaletei totale și parțiale, îngrijirea pielii și dentare, păr și îmbrăcăminte, îmbrăcat/dezbrăcat, încălțare/ descălțare, hrănire și hidratare, conștientizare privind alegerea și adaptarea hainelor în funcție de microclimatul și condițiile de sezon, menținerea igienei obiectelor personale precum și a spațiului de locuit, menținerea unei alimentații echilibrate, efectuarea de activități fizice, implicarea în viața de familie, participarea la viața socială și culturală a comunității etc.;

   2. Activități de reabilitare prin jocuri, desen/ pictură, lucru manual etc;

   3. Activități de reabilitare fizică prin gimnastică de întreținere, dans, plimbări în curtea centrului, grădinărit etc. [↑](#footnote-ref-5)
6. Personalul de conducere, de specialitate și cel administrativ/auxiliar este normat conform HG nr. 867/2015 pentru aprobarea Nomenclatorului serviciilor sociale, precum și a regulamentelor-cadru de organizare și funcționare a serviciilor sociale, cu modificările și completările ulterioare [↑](#footnote-ref-6)
7. [↑](#footnote-ref-7)