**ANEXA 8- MODEL VIII Măsuri de informare și comunicare**

1. MMSS și Beneficiarul sunt responsabili de îndeplinirea obligațiilor cu privire la îndeplinirea măsurilor legate de vizibilitatea fondurilor din partea Uniunii Europene, inclusiv atunci când este cazul, afișând emblema Uniunii Europene și o declarație de finanțare corespunzătoare cu următorul conținut: „finanțat de Uniunea Europeană-NextGenerationEU”, precum și prin oferirea de informații specifice coerente, concrete și proporționale, cu respectarea prevederilor Manualului de identitate vizuală a PNRR elaborat de Ministerul Investițiilor și Proiectelor Europene.
2. Beneficiarul este responsabil pentru implementarea activităților de informare și publicitate în legătură cu asistența financiară obținută în cadrul Componentei 13 – Reforme sociale din PNRR.
3. Acceptarea finanțării conduce la acceptarea de către Beneficiar a utilizării, pentru toate materialele de informare și comunicare a prevederilor Manualului de identitate vizuală a PNRR care poate fi consultat la următorul link: <https://mfe.gov.ro/mipe-publica-manualul-de-identitate-vizuala-pentru-planul-national-de-redresare-si-rezilienta/>.
4. Beneficiarul este responsabil pentru informarea publicului despre proiectul derulat, cu finanțare din PNRR.
5. Beneficiarul este obligat să respecte și următoarea măsură minimă de informare și comunicare a Proiectului: „Apel de proiecte gestionat de Ministerul Muncii și Solidarității Sociale finanțat din fonduri europene prin Planul Național de Redresare și Reziliență al României și din fonduri naționale”.
6. Vor fi utilizate 1 sau 2 panouri de informare.

Numărul panourilor trebuie să corespundă dimensiunii lucrărilor. Panourile trebuie să fie suficient de vizibile, astfel încât trecătorii să poată citi şi înţelege informaţiile prezentate.

Dimensiunea minimă a unui panou este de 1 x 0,6 m şi va include obligatoriu următoarele informaţii:

• sigla Guvernului României;

• denumirea și sigla Ministerul Muncii și Solidarității Sociale;

• titlul proiectului implementat;

• denumirea beneficiarului;

• denumirea programului prin care se finanţează investiţia.

Culorile ce pot fi utilizate atât pentru sigla Guvernului României, cât şi pentru fundalul denumirii programului vor folosi codul de culoare PANTONE 280 C, astfel:

- cod CMYK: C100, M72, Y0, K18;

- cod RGB: R0, G73, B144.

Spre exemplu:

