

**ANEXA 8 - MODEL VI DECLARAȚIE PRIVIND CONFLICTUL DE INTERESE**

**DECLARAȚIE PRIVIND CONFLICTUL DE INTERESE**

Subsemnatul/subsemnata \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, având funcția de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în cadrul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cunoscând că falsul în declarații este pedepsit de Codul Penal, declar pe propria răspundere, în baza informațiilor pe care le dețin la această dată, că participarea în cadrul proiectului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, nu este de natură a crea o situație de conflict de interese în conformitate cu prevederile art. 61 – Conflictul de interese din Regulamentul (UE, Euratom) 2018/1046 .

1.În procesul de achiziție publică, beneficiarii/Liderii de parteneriat au obligaţia de a lua toate măsurile necesare pentru a preveni, identifica şi remedia situaţiile de conflict de interese prevăzute la art. 60 din Legea nr. 98/2016, în scopul evitării denaturării concurenţei şi asigurării tratamentului egal pentru toţi operatorii economici.

2.Prin conflict de interese se înţelege orice situaţie în care membrii personalului autorităţii contractante, care sunt implicaţi în desfăşurarea procedurii de atribuire sau care pot influenţa rezultatul acesteia au, în mod direct sau indirect, un interes financiar, economic sau un alt interes personal, care ar putea fi perceput ca element care compromite imparţialitatea ori independenţa lor în contextul procedurii de atribuire.

3.Persoanele implicate în evaluarea ofertelor (membrii comisiei de evaluare, experți cooptați) au obligația de a semna „Declaraţia de confidențialitate și imparțialitate” (modelul anexat), înainte de preluarea atribuţiilor specifice, după data şi ora-limită pentru depunerea ofertelor.

4.Persoana implicată în evaluarea ofertelor care constată că se află într-o situaţie de conflict de interese, are obligaţia de a solicita de îndată înlocuirea sa cu o altă persoană.

5.Beneficiarii au obligaţia de a lua toate măsurile necesare pentru a preveni, identifica şi remedia situaţiile de conflict de interese dintre firma care asigură verificarea proiectului tehnic de execuție și firma care a asigurat elaborarea acestuia, precum și dintre dirigintele de șantier și firma care execută lucrarea/proiectantul lucrării.

6.La solicitarea, pentru prima dată, a cheltuielilor aferente unui contract de achiziție publică, Beneficiarul va depune o declarație pe proprie răspundere a reprezentantului legal din care să rezulte că nu se află într-o situație de conflict de interese

7.Părțile se obligă să întreprindă toate diligențele necesare pentru a evita orice conflict de interese și să se informeze reciproc, în termen de maximum 5 (cinci) zile de la luarea la cunoștință, în legătură cu orice situație care dă naștere sau este posibil să dea naștere unui astfel de conflict.

8.Beneficiarul/partenerul are obligația de a completa și transmite, utilizând aplicația informatică, pentru fiecare procedură de achiziție derulată pentru executarea contractului de finanțare, centralizatorul privind conflictele de interese.

9.Beneficiarul/partenerul are obligația de a constitui un registru în care să evidențieze toate declarațiile privind absența conflictului de interese, eventualele declarații de abținere/conflicte de interese declarate sau constatate ulterior, modul în care au fost constatate (dacă este cazul) și măsurile întreprinse.

10.Beneficiarul/partenerul are obligația de a prezenta documentele menționate la punctul anterior reprezentanților MMSS în scopul efectuării verificărilor necesare.

*Notă: Prezenta declarație va fi completată atât de Reprezentantul legal si depusa laolaltă cu cererea de finanțare cât și de fiecare membru al echipei de proiect, ulterior, in etapa de implementare.*

Reprezentant legal și membrii echipelor de proiect

Nume și prenume \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dată \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătură